CELEX: 62011CJ0629
Language: lv
Date: 2012-10-04 00:00:00
Title: Tiesas (septītā palāta) 2012. gada 4. oktobra spriedums.#Evropaïki Dynamiki - Proigmena Systimata Tilepikoinonion Pliroforikis kai Tilematikis AE pret Eiropas Komisiju.#Apelācija – Komisijas piešķirtas publiskā iepirkuma līguma slēgšanas tiesības – Piedāvājuma noraidīšana – Pienākums norādīt pamatojumu – Regula (EK, Euratom) Nr. 1605/2002 – 100. panta 2. punkts – Termiņš atbildei uz informācijas pieprasījumu – Regula (EK, Euratom) Nr. 2342/2002 – 149. panta 2. punkts.#Lieta C‑629/11 P.

Tiesas (septītā palāta) 2012. gada 4. oktobra spriedums – Evropaïki Dynamiki/Komisija
      (lieta C-629/11 P)
      Apelācija – Komisijas piešķirtas publiskā iepirkuma līguma slēgšanas tiesības – Piedāvājuma noraidīšana – Pienākums norādīt pamatojumu – Regula (EK, Euratom) Nr. 1605/2002 – 100. panta 2. punkts – Termiņš atbildei uz informācijas pieprasījumu – Regula (EK, Euratom) Nr. 2342/2002 – 149. panta 2. punkts
      1.                     Iestāžu akti – Pamatojums – Pienākums – Piemērojamība – Pakalpojumu publiskā iepirkuma līgumu slēgšanas tiesību piešķiršanas
            procedūrā pieņemts lēmums noraidīt piedāvājumu – Pienākums pēc rakstiska lūguma paziņot pieņemtā piedāvājuma īpašības un priekšrocības,
            kā arī izraudzītā pretendenta vārdu – Līgumslēdzējas iestādes pienākums sniegt pieņemtā piedāvājuma un noraidītā pretendenta
            piedāvājuma sīku salīdzinošu analīzi – Neesamība – Nepamatots pamats (LESD 256. pants; Padomes Regulas Nr. 1605/2002 100. panta
            2. punkta pirmā daļa; Komisijas Regulas Nr. 2342/2002 149. panta 3. punkts) (sal. ar 20.–23. punktu)
      2.                     Iestāžu akti – Pamatojums – Pienākums – Piemērojamība – Pakalpojumu publiskā iepirkuma līgumu slēgšanas tiesību piešķiršanas
            procedūrā pieņemts lēmums noraidīt piedāvājumu – Tas, ka Komisija nav ievērojusi rūpības un labas pārvaldības pienākumu –
            Pretendentam astoņas dienas pēc maksimālā termiņa beigām nosūtīts pamatojums – Kavējums, kura dēļ vien nav atceļams apstrīdētais
            lēmums – Nepamatots pamats (Padomes Regulas Nr. 1605/2002 100. panta 2. punkta pirmā daļa; Komisijas Regulas Nr. 2342/2002
            149. panta 2. punkts) (sal. ar 37., 39. un 40. punktu)
      Priekšmets
      
         Apelācija par Vispārējās tiesas (otrā palāta) 2011. gada 20. septembra spriedumu lietā T-298/09 
               Evropaïki Dynamiki
               /Komisija, ar kuru noraidīta prasība atcelt Komisijas 2009. gada 12. maija lēmumu, ar kuru noraidīts piedāvājums, ko prasītāja
                  iesniegusi saistībā ar uzaicinājumu iesniegt piedāvājumu publiskā iepirkuma procedūrā EAC/01/2008 par ārējo pakalpojumu sniegšanu
                  izglītojošām programmām (EPISEP) (OV 2008/S 158-212752), kā arī lēmumu piešķirt līguma slēgšanas tiesības citam piedāvājuma
                  iesniedzējam, un prasība atlīdzināt zaudējumus – Finanšu regulas 93. panta 1. punkta f) apakšpunkts – Piedāvājumu spēkā esamības
                  periods – Ārpuslīgumiskā atbildība
               
            Rezolutīvā daļa:
      
         
                  1)
               
               
                  
               
               
                  	apelācijas sūdzību noraidīt;
               
            
         
                  2)
               
               
                  
               
               
                  	Evropaïki Dynamiki – Proigmena Systimata Tilepikoinonion Pliroforikis kai Tilematikis AE atlīdzina tiesāšanās izdevumus.